OpenLLM-France/wikimedia huggingface dataset:
# Amarchinta

Amarchinta (o Atmakur) fou un antic principat (samasthan) o estat tributari d'Hyderabad a l'Índia.
Estava situat al districte de Raichur dins del territori del nizam d'Hyderabad i avui dia a Karnataka. Estava format per 69 viles amb una població el 1901 de 34.147 habitants. La capital era Atmakur amb 2.330 habitants (1901). Pagava al nizam un tribut de 6.363 rúpies. No hi ha registres històrics del samasthan d'Amarchinta; l'estat està separat del samasthan de Gadwal pel riu Kistna que corre pel sud.
Fou governat per una família de rages un membre de la qual, el raja Sriram Bhupal va morir i li va sobreviure la seva esposa que fou acceptada com a sobirana legítima.

## Referències

* Imperial Gazetter of India, provincial series, Hyderabad State, Calcuta 1909.
# Mauveïna

La mauveïna (en anglès: mauveine, en francès: mauvéine) va ser el primer colorant industrial sintètic. El seu nom comú deriva de la malva. El seu nom químic és acetat de 3-amino-2,±9-dimetil-5-fenil-7-(p-tolilamino)fenazini. La seva fórmula química és C$_{26}$H$_{23}$N₄$^+$X$^−$ (per la mauveïna A) i C$_{27}$H$_{25}$N₄$^+$X$^−$ (per la mauveïna B).

## Història

A Londres el 1856, William Henry Perkin, que aleshores tenia 18 anys, treballava sobre una forma sintètica de la quinina amb intenció de trobar una substància contra la malària, participant en un concurs promocionat pel seu professor August Wilhelm von Hofmann. Fent assajos, Perkin va oxidar anilina amb dicromat de potassi. En aquestes condicions l'anilina reacciona amb les impureses de toluïdina presents en la mescla i es produeix un sòlid negre. Perkin descobrí que certs components d'aquest sòlid negre eren solubles en alcohol i donaven una solució de color viola i comprovà que eren tints eficaços per la seda i per la llana.
L'estructura molecular de la mauveïna és difícil de provar, i no va ser fins a l'any 1994 que va ser coneguda de manera exacta.
Perkin comercialitzà el seu descobriment, la mauveïna, i muntà la primera fàbrica de tints artificials de món a Greenford Green, prop de Greenford. Sis anys més tard la reina Victòria del Regne Unit aparegué a la Royal Exhibition amb un vestit de seda acolorit amb la mauveïna.
Més tard, els estudis dels colorants químics van portar igualment al desenvolupament dels fàrmacs moderns.
* fórmula topològica de la mauveïna A
* model de boles i bastons de la mauveïna A
* fórmula topològica de la mauveïna B
* model de boles i bastons de la mauveïna B
De fet, és la mescla de dos compostos aromàtics, el principal dels quals és la mauveïna A, el minoritari és la mauveïna B, que presenta un grup metil suplementari. El 2007 es van identificar dos compostos més de la mauveïna: la mauveïna C i la mauveïna B2, essent aquest segon un isòmer de la mauveïna B.

## Referències

* ↑ A Microscale Synthesis of Mauve Scaccia, Rhonda L.; Coughlin, David; Ball, David W. J. Chem. Educ. 1998 75 769 Abstract.
* ↑ O. Meth-Cohn, M. Smith, "What did W. H. Perkin actually make when he oxidised aniline to obtain mauveine?", J. Chem. Soc. Perkin 1, 1994, 5-7. DOI: 10.1039/P19940000005. This reference is not Open Access.
# Mario Romero Cañego

Mario Romero Cañego (Mota del Cuervo, 12 d'abril de 1974) és un futbolista castellanomanxec, que ocupa la posició de defensa. És germà del també futbolista Juli.

## Trajectòria

Es va formar a les categories inferiors de l'Albacete Balompié. Després de passar pels diferents equips inferiors, debuta amb la primera esquadra a la campanya 94/95. Entre eixe any i el següent disputa fins a 25 partits amb els manxecs a la primera divisió. La temporada 96/97, ara en Segona, hi apareix en 12 ocasions més.
No té continuïtat amb l'Albacete i el 1998 recala al Benidorm CD, on milita fins al 2003, la majoria de temporades en Segona B. Després d'una breu estada al Yeclano, recala al CD Quintanar del Rey, de la Tercera castellanomanxega.

## Enllaços externs

* Fitxa de Mario
* Esportistes de Mota del Cuervo Arxivat 2009-05-20 a Wayback Machine.
# Matinera bicolor

La matinera bicolor (Pellorneum bicolor) és un ocell de la família dels pel·lorneids (Pellorneidae).

## Hàbitat i distribució

Viu entre la malesa del bosc, praderies i matolls de la Península Malaia, Sumatra, Bangka i Borneo.

## Referències

* ↑ «Matinera bicolor». Cercaterm. TERMCAT, Centre de Terminologia. Rev. 20/12/2021(català)
# Matinera bigotuda

La matinera bigotuda (Malacopteron magnirostre) és un ocell de la família dels pel·lorneids (Pellorneidae).

## Hàbitat i distribució

Habita boscos i vegetació secundària de les terres baixes a la Península Malaia i les illes Tioman, Sumatra, Mursala, Lingga, Borneo i Anambas.

## Referències

* ↑ «Matinera bigotuda». Cercaterm. TERMCAT, Centre de Terminologia. Rev. 20/12/2021(català)
# Metro de Calcuta

El Metro de Calcuta (idioma hindi:कोलकाता मेट्रो रेल Idioma bengalí:কলকাতা মেট্রো) és el Metro de la ciutat de Calcuta, capital de l'estat federal de Bengala Occidental. Quan es va inaugurar, el 1984, era l'únic metro de l'Índia.
Actualment, la xarxa té dues línies operatives. Una línia nord-sud de 27,4 km que connecta Noapara amb Kavi Subhash amb 24 estacions, de les quals set són elevades, dues a nivell del terra i les quinze restants subterrànies, i una línia est-oest de 7,2 km que connecta Phoolbagan amb el sector de Salt Lake Sector-V amb 7 estacions elevades però que encara no està en correspondència amb la primera línia. Hi ha tres línies més en construcció en diferents etapes. El 2000 el metro va transportar 56 milions de persones. El sistema està administrat per Indian Railways.
El metro de Calcuta és el primer sistema de trànsit ràpid planificat i operatiu de l'Índia. Es va planejar inicialment als anys vint, però la construcció es va iniciar als anys setanta. El primer tram subterrani, des de Bhawanipur (ara Netaji Bhavan) fins a Esplanade, es va obrir el 1984. La línia 2, o el corredor est-oest, es va obrir el 2020. És la cinquena xarxa de metro operativa més llarga de l'Índia després del metro de Delhi, el metro de Hyderabad, el metro de Bengaluru i el metro de Chennai.

## Història

El 1972 es va sancionar la llei que autoritzava la construcció d'una línia de metro, que correria en sentit nord-sud, al llarg de 16,45 km entre les estacions Dum Dum i Tolligunj. La construcció va començar el 1973, però el projecte va sofrir nombrosos problemes i retards. El 24 d'octubre de 1984 va ser inaugurat el primer tram, de 3,40 km entre les estacions Esplanade i Bhawanipur. La línia es va completar el 1995, quan es va habilitar el tram entre Dum Dum i Tollygunj.

## Referències

* ↑ B, Krishnendu; Oct 9, yopadhyay / TNN /; 2019. «With over 9 lakh passengers, Kolkata metro records highest ever footfall during Durga puja | Kolkata News - Times of India» (en anglès). [Consulta: 4 febrer 2021].
* ↑ Singh, 2002, p. 338.
* ↑ «Calcutta metro The first steps» (en anglès). Developing Metros, 1985, p. 19 à 21.
* ↑ «UrbanRail.Net > Asia > India > West Bengal > Kolkata (Calcutta) Metro». [Consulta: 4 febrer 2021].
* ↑ Singh, 2002, p. 337.

### Bibliografia

* Singh, Y.P.. Urban Mobility for All: La Mobilité Urbaine pour Tous. CRC Press, 2002. ISBN 9789058093998.
# Mastax alternans

Mastax albonotata és una espècie de coleòpter dins la família dels caràbids amb distribució restringida a República Democràtica del Congo.

## Referències

* ↑ Anichtchenko, Alexander et al. Mastax alternans Basilewsky, 1959 Carabidae of the World. Consultat el 25 gener 2016.
* ↑ Roskov, Yuri et al. Mastax alternans Basilewsky, 1959 Catalogue of Life. Consultat el 25 gener 2016.
# Merz (revista)

Merz fou una revista alemanya editada per l'artista Kurt Schwitters i publicada per Merzverlag entre 1923 i 1932, d'estil dadaista i constructivista. La revista va publicar 21 números, de l'1 al 24; els números 10, 22 i 23 mai no es van publicar.
Cada número estava dedicat a un tema central. Per exemple el Merz 8/9 va esser editat i dissenyat per El Lissitski, el 14/15 era un conte tipogràfic per a nens i nenes que portava per títol L'espantaocells obra de Schwitters, Katte Steinitz i Theo Van Doesburg. El 1932 aparegué el darrer, Merz 24, que recollia la definitiva versió de la Ursonate de Schwitters amb tipografia de Jan Tscichold.

## Referències

* ↑ Merz Arxivat 2014-07-14 a Wayback Machine. (anglès)
* ↑ Diccionario de Arte II (en castellà). Barcelona: Biblioteca de Consulta Larousse. Spes Editorial SL (RBA), 2003, p.74. DL M-50.522-2002. ISBN 84-8332-391-5 [Consulta: 3 desembre 2014].
# Melanomys caliginosus

Melanomys caliginosus és una espècie de mamífer rosegador de la família dels cricètids. Viu a Colòmbia, Costa Rica, l'Equador, Hondures, Nicaragua, Panamà i Veneçuela. S'alimenta de fruita, llavors i insectes. Els seus hàbitats naturals són els camps amb bardisses, els matollars secundaris i les vores dels boscos perennifolis i semicaducifolis. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Referències

* ↑ Cassola, F. Melanomys caliginosus. UICN 2016. Llista Vermella d'espècies amenaçades de la UICN, edició 2016, consultada el 3 gener 2017.
Espècies d'orizominis :
Regne: Animalia · Embrancament: Chordata · Classe: Mammalia · Ordre: Rodentia · Família: Cricetidae ·  Subfamília: Sigmodontinae :
# Mgriïta

La mgriïta és un mineral de la classe dels sulfurs. Rep el nom en honor de l'Institut d'Exploració Geològica de Moscou (Moskovskogo Geologro Razvedounogo Instituta o MGRI), l'institut on es va descobrir el mineral.

## Característiques

La mgriïta és una sulfosal de fórmula química Cu₃AsSe₃. La seva duresa a l'escala de Mohs es troba entre 4,5 i 5.
Segons la classificació de Nickel-Strunz, la mgriïta pertany a 02.LA.10, sulfosals sense classificar sense Pb essencial, juntament amb: dervil·lita, daomanita, vaughanita, criddleïta, fettelita, chameanita, arcubisita, benleonardita, tsnigriïta, borovskita i jonassonita.

## Formació i jaciments

Va ser descoberta al districte de Schlema-Hartenstein, dins el districte d'Erzgebirge (Saxònia, Alemanya), tractant-se de l'únic indret de tot el planeta on ha estat descrita aquesta espècie mineral.

## Referències

* ↑ «Mgriite» (en anglès). Mindat. [Consulta: 28 maig 2021].
# Mgbolizhia

El mgbolizhia és una variant dialectal de la llengua izi-ezaa-ikwo-mgbo que es parla al sud-est de Nigèria, a la LGA d'Ohaukwu, a l'estat d'Ebonyi i a la LGA d'Ado, a l'estat de Benue. Els mgbos són els membres del grup ètnic que parlen la llengua mgbolizhia. El mgbolizhia és molt semblant a l'igbo i és considerada una llengua igbo.
El mgbolizhia és una llengua desenvolupada (5); està estandarditzada i gaudeix d'un ús vigorós per persones de totes les edats. S'ensenya en l'educació primària i té una gramàtica. El 2002 s'hi va traduir la Bíblia. S'escriu en alfabet llatí. El 98% dels 164.000 mgbos són cristians; d'aquests, el 75% són catòlics i el 25% pertanyen a esglésies cristianes independents. El 2% dels mgbos restants creuen en religions tradicionals africanes.

## Referències

* 1 2 3 mgbolizhia a l'ethnologue
* ↑ mgbos al joshuaproject
# Alan Hillgarth

Capitan Sir Alan Hugh Hillgarth, Bt, OBE (Londres, 7 de juny de 1899 - Ballinderry, Tipperary, Irlanda, 28 de febrer de 1978) fou membre de la Royal Navy i cònsol del Regne Unit a les Balears durant la Guerra Civil espanyola.

## Biografia

Descendent d'una família nobile, el 1911 ingressà com a oficial a la Royal Navy. Va prendre part a la Primera Guerra Mundial, i acabada aquesta estudià al King's College de Cambridge. Posteriorment retornà al servei entre el 1919 i el 1927, en què es retirà com a Capità de corbeta.
El 1929 es casà amb na Mary Sidney Katharine Almina i anaren a viure a Espanya. El 1932 compraren la possessió de Son Torrella a Santa Maria del Camí i fou nomenat vicecònsol honorari a Palma.
Quan l'any 1936 es produí l'aixecament militar es trobava fora de Mallorca, a la que tornà per organitzar l'evacuació dels súbdits britànics.
Entre 1936 i 1939, exercint les seves tasques de vicecònsol i posteriorment de cònsol, envià nombrosos informes a Londres sobre la situació a Mallorca.

## Bibliografia

* El Cònsol Capitan Sir Alan Hillgarth i les Illes Balears (1936-1939), Josep Massot i Muntaner, Publicacions de l'Abadia de Montserrat ISBN 84-7826-598-8
# Metagònites

Els metagònites (grec antic: Μεταγωνῖται; llatí: Metagonitae) van ser un poble de Mauritània Tingitana entre el riu Mulucha i les columnes d'Hèrcules (Ceuta). El seu nom probablement està relacionat amb Urbes Metagoniticae (Μεταγωνιτῶν πόλεις, a Polibi) un conjunt d'establiments cartaginesos fundats a la costa per al comerç amb els natius de l'interior i la comunicació amb els pobles d'Hispània, establiments que descriu Escílax de Carianda.

## Referències

* ↑ Smith, William (ed.). «Megatonitae». Dictionary of Greek and Roman Geography (1854). [Consulta: 20 juliol 2022].

## Bibliografia

* Mannert, Konrad: Géographie ancienne des états barbaresques: pp. 256, 263, 536 i 719.a googlebooks
# Meteoropatia

Meteoropatia (del grec "meteoros", alt en el cel, i "pathos", malaltia), és un terme que es fa servir per referir-se a qualsevol patologia relacionada amb unes condicions meteorològiques concretes.
Les alteracions de la llum, per exemple, uns quants dies ennuvolats, afecta a l'estat d'ànim. El vent fort durant dies i els canvis bruscs del temps causen maldecaps, irritabilitat, ansietat, etc. Fins i tot s'ha comprovat que a les escoles, hores abans que plogui, els nens estan més nerviosos.

## Bibliografia

* Meteoropathy: a syndrome continuously on the increase. Balsamo V, Sirtori PG, Miani A Jr, Di Francesco A, Franceschini R, Mauro F, Alberti G, Grassi G.; Clin Ter. 1992 Jul;141(7):3-8. PMID: 1505175
* Effect of atmospheric factors on the presentation of cerebrovascular accidents. López del Val LJ, Rubio E, Calatayud V, López del Val JA, Sánchez E.; Neurologia. 1991 Feb;6(2):52-5. PMID: 1863464
* Ischemic cerebrovascular accident and climatologic factors. Palao Sánchez A, Gracia Fleta F, Leiva Santana C.; Arch Neurobiol (Madr). 1989 May-Jun;52(3):161-5. PMID: 2774806
* Biometeorología y bioclimatología clínica Arxivat 2014-04-30 a Wayback Machine.: fundamentos, aplicaciones clínicas y estado actual de estas ciencias. PA Martínez-Carpio. Vol. 32. Núm. 05. 30 Septiembre 2003]
* Patología ambiental básica y aplicada. Augusto Corominas Vilardell, Pedro Antonio Martínez Carpio. Col·legi Oficial de Metges de Barcelona. Centre d'Estudis Col·legials, 2003 - 178 páginas.
# Metepec

«Metepec» té aquests significats:
* Metepec (Estat de Mèxic), municipi de l'estat de Mèxic (Mèxic).
* Metepec (Hidalgo), municipi de l'estat d'Hidalgo (Mèxic).
# Michael Palin

Sir Michael Edward Palin KCMG CBE FRGS (nascut el 5 de maig de 1943) és un comediant anglès, actor, escriptor i presentador de televisió més conegut per haver sigut un dels membres de Monty Python i pels seus documentals de viatges.

## Monty Python

A Monty Python, Palin va representar diversos papers, des d'un entusiasta maníac (com el "lumberjack" de "Lumberjack Song") fins a rols calmats (com el venedor del gag "Dead Parrot" o el propietari de "Cheese Shop").
Palin solia escriure amb Jones els esquetxos, incloent "The Lumberjack Song" i "Spam". Alguns els va escriure només ell (o començar) com "Spanish Inquisistion sketch".

## Obres

* Monty Python's Flying Circus (1969-1974)
* Ripping Yarns (1976-1979)
* Un peix anomenat Wanda (1988)
* La volta al món en 80 dies (1989)
* Criatures ferotges (Fierce Creatures) (1997)

## Enllaços externs

* Palin's Travels - Web oficial dels documentals de viatges (anglès)
* Michael Palin - Comedy Zone (anglès)
# Michael Olunga

Michael Olunga (26 de març de 1994), és un futbolista kenyà. Actualment juga al Kashiwa Reysol japonès. És internacional pel seu país. Ocupa la posició de davanter.

## Trajectòria
### Clubs

Mentre estudiava a l'Upper Hill School, Olunga va començar a jugar amb la Liberty Sports Academy en el campionat del comtat de Nairobi. Durant la temporada 2012 va marcar 32 gols ajudant a l'equip a quedar invicte i a aconseguir l'ascens al campionat provincial de Nairobi. Entre 2013 i 2015 va ser cedit a tres equips diferents de la lliga kenyana: Tusker FC, Thika United FC i Gor Mahia. El 2016 va fitxar pel Djurgårdens IF, de la lliga sueca. L'any següent va fitxar pel Guizhou Hengfeng FC, de la lliga xinesa. El setembre del mateix any, va ser cedit al Girona FC per un any. Va debutar a la Primera Divisió espanyola el 13 de gener de 2018 contra la UD Las Palmas, marcant un hat-trick en 22 minuts en la victòria local per 6-0, convertint-se en el primer kenyà del Girona i el primer jugador del club a marcar un hat-trick a primera divisió.

### Selecció

Olunga va debutar amb la selecció de Kenya en un amistós contra les Illes Seychelles el 28 de març de 2015. Va marcar el seu primer gol el 7 de juny de 2015 contra el Sudan del Sud.

## Palmarès

* Kenyan Premier League (2014, 2015)
* Kenyan Super Cup (2013, 2015)
* KPL Top 8 Cup (2013, 2015)

## Vida personal

Olunga va estudiar enginyeria geoespacial a la Technical University de Kenya, però va deixar la carrera quan li faltava un any per acabar, quan va anar a viure a Suècia per jugar amb el Djurgårdens IF.

## Referències

* ↑ Segura, Alejandro. «Olunga, nuevo refuerzo para el Girona» (en castellà). Marca, 01-09-2017. [Consulta: 17 febrer 2018].
* ↑ «Olunga es converteix en l'heroi inesperat del dia». Diari de Girona, 14-01-2018. [Consulta: 17 febrer 2018].
* ↑ «Girona's Michael Olunga becomes first Kenyan to score La Liga hat-trick» (en anglès). BBC, 13-01-2018. [Consulta: 17 febrer 2018].
* ↑ Irigoyen, Juan I. «Olunga: agricultor, ingeniero, futbolista del Girona» (en castellà). El País, 19-01-2018. [Consulta: 17 febrer 2018].
* ↑ «Un ambaixador a Girona». L'Esportiu, 17-01-2018. [Consulta: 17 febrer 2018].
# Milo Anstadt

Samuel Marek "Milo" Anstadt (Lwów, 10 de juliol de 1920 – Amsterdam, 16 de juliol de 2011) fou un escriptor i periodista jueu neerlandès.

## Biografia

Andstadt va néixer i viure a Lwów (Polònia, en l'actualitat Lviv a Ucraïna) fins a 1930. Amb deu anys, Milo, els seus pares i la seva germana Sera van emigrar als Països Baixos. Allí va completar l'educació primària, però no va anar a l'escola secundària.
Quan Anstadt tenia catorze anys, va treballar per a Transformatorfabriek Besra a Amsterdam. Va assistir sovint a Anski, una institució cultural principalment per a jueus immigrants d'Europa de l'Est, on s'organitzaven conferències i tot tipus d'actuacions i on també va rebre tutoria, cosa que va contribuir al seu desenvolupament espiritual. Més tard, es va graduar en Dret per la Universitat d'Amsterdam, especialitzat en criminologia.
El 1941 es va casar amb Lydia Bleiberg, amb qui va tenir una filla, Irka, el març de 1942. Després d'una advertència a la nit del 9 de juliol de 1942, van haver d'anar immediatament a la clandestinitat. De la seva filla, se'n va fer càrrec després una família d'acollida a Beverwijk per la Resistència.
De 1945 a 1950 va ser redactor de la revista Vrij Nederland. Després va treballar com a periodista amb la Unió de Ràdio Neerlandesa, i va escriure les parts parlades de documentals televisius de 1955, com In, Televisierechtbank, Spiegel der Kunsten i Bezetting. Per a les dues últimes obres, va rebre el Premi de Televisió de la Fundació Príncep Bernat de 1960. El 1960 Wereldvenster va encarregar-li escriure un llibre sobre Polònia. Es va publicar el 1962 sota el títol de Polen, land, volk, cultuur.
Com a treballador d'NRC Handelsblad, Anstadt va escriure un gran nombre d'articles d'opinió. El 1994 va ser nomenat com a cavaller de l'Orde d'Orange-Nassau. Va morir a Amsterdam i està enterrat al cementiri de Zorgvlied.

## Obra publicada

Entre les obres d'Anstadt, destaquen:
* Op zoek naar een mentaliteit
* Met de rede der wanhoop
* Kind in Polen
* Polen en Joden
* Jonge jaren
* De verdachte oorboog
* Servië en het westen
* En de romans De opdracht
* "Is Nederland Verandert"
I les novel·les:
* Niets gaat voorbij
* De wankele rechtsgang Van Albert Kranenburg

## Referències

* ↑ "Uitgeverij Contact: Milo Anstadt".
* ↑ "Polen vs Nederland - een spanningsveld: Milo Anstadt".
# Mohoua

Mohoua és un gènere d'ocells passeriformes que ha estat considerat de difícil classificació (Família Incertae sedis). Actualment és ubicat a la seva pròpia família dels mohòvids (Mohouidae)

## Taxonomia

Segons la Classificació del Congrés Ornitològic Internacional (versió 10.2, 2020) aquest gènere està format per tres espècies:
* Mohoua albicilla - mòhua capblanca.
* Mohoua ochrocephala - mòhua daurada.
* Mohoua novaeseelandiae - mòhua menuda.
# Sotillo del Rincón

Sotillo del Rincón és un municipi de la província de Sòria, a Castella i Lleó. Es troba a la comarca d'El Valle i a la comarca agrícola de Tierras Altas.
# Trigger

Un trigger (o disparador) en una base de dades, és un procediment que s'executa quan es compleix una condició establerta en realitzar una operació d'inserció (INSERT), actualització (UPDATE) o esborrament (DELETE).

## Usos

Són usats per millorar l'administració de la Base de Dades, sense necessitat de comptar que l'usuari executi la sentència de SQL.
A més, poden generar valors de columnes, prevé errors de dades, sincronitza taules|posts, modifica valors d'una vista, etc.
Permet implementar programes basats en paradigma lògic (sistemes experts, deducció).

## Components principals

L'estructura bàsica d'un trigger és:
Trucada d'activació: és la sentència que permet "disparar" el codi a executar. Restricció: és la condició necessària per realitzar el codi. Aquesta restricció pot ser del tipus condicional o del tipus nul. Acció d'executar: és la seqüència d'instruccions a executar un cop que s'han fet les condicions inicials.
Viccionari
# Mont Whymper

«Mont Whymper» té aquests significats:
# Gyrinophilus gulolineatus

Gyrinophilus gulolineatus és una espècie d'amfibi urodel de la família de la família de les Plethodontidae, endèmica dels Estats Units.

## Distribució

Aquesta espècie és endèmica a l'est de Tennessee als Estats Units. Es troba als comtats de Roane, de McMinn i de Knox.

## Hàbitat

El seu hàbitat natural és als carsts de terra endins. Està amenaçada per la pèrdua d'hàbitat.

## Referències

* ↑ Amphibian Species of the World, consultat el 24 de marça de 2013
* Brandon, R.A. 1965. A new race of the neotenic salamander Gyrinophilus palleucus. Copeia. vol. 1965. no. 3, pp. 346-352.
* Hammerson, G. 2004. Gyrinophilus gulolineatus. 2006 IUCN Red List of Threatened Species. Downloaded on 23 July 2007.

## Enllaços externs

* Distribution and relative abundance of Tennessee cave salamanders (Gyrinophilus palleucus and Gyrinophilus gulolineatus) with an emphasis on Tennessee populations Arxivat 2011-10-03 a Wayback Machine.
# Mare de Déu de Pueyos

La Mare de Déu de Pueyos és una advocació mariana catòlica i la patrona del municipi d'Alcanyís. Pueyos -que significa cim en el castellà modern- és un santuari marià situat al nord-oest d'Alcanyís a dos quilòmetres del riu Guadalop al costat de l'actual pista de carreres motorland. El santuari està integrat pel que era l'asil -avui dia l'església on se celebra el culte- i l'antiga ermita del segle xii.
La tradició de principis del segle xii narra l'aparició de la Verge Santa Maria a un senzill pastor anomenat Lucio. La Verge li va mostrar un figura romànica dient-li: 'vés a la vila (Alcanit) i fes pública la meva voluntat; vull que venereu aquesta imatge en aquest lloc, mentre porti aigües el Guadalop i la campinya sostingui plantes'.

## Referències

* ↑ Eduardo Jesús Taboada, Mesa Revuelta-Apuntes de Alcañiz, ed.
# Eduardo Kau

Eduardo de Sousa Santos (nascut el 17 de gener de 1999), més conegut com a Eduardo Kau, és un futbolista brasiler que juga com a defensa al Belenenses SAD.

## Carrera de club

El 4 de juliol de 2019, Kau va signar el seu primer contracte professional amb l'Belenenses SAD. Kau va fer el seu debut professional amb el Portimonense SC en un empat per 0-0 a la Primeira Liga el 9 d'agost de 2019.

## Referències

* ↑ «ABOLABRASIL.PT - Belenenses - Eduardo Kau oficializado: "Prometo que não desiludirei"».
* ↑ «Belenenses SAD garante contratação de Eduardo Kau». SAPO Desporto.
* ↑ «Portimonense vs. Belenenses - 9 agost 2019 - Soccerway». ca.soccerway.com.

## Enllaços externs

* Eduardo Kau, Fitxa a Soccerway
* ZeroZero Profile